U-I-303/13
Natisni
Opravilna št.:
U-I-303/13
Datum odločitve:
13. 1. 2014
ECLI:
ECLI:SI:USRS:2014:U.I.303.13
Akt:
Zakon o finančnem poslovanju, postopkih zaradi insolventnosti in prisilnem prenehanju (Uradni list RS, št. 63/13 – uradno prečiščeno besedilo in 100/13) (ZFPPIPP), 274. čl.
Izrek:
Pobuda za začetek postopka za oceno ustavnosti 274. člena Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 63/13 – uradno prečiščeno besedilo in 100/13) se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Ines Ratkovič, Maribor
Datum vloge:
10. 12. 2013
Vrsta odločitve:
sklep
Vrsta rešitve:
zavrženje
Dokument:
US30310
Dokument v PDF obliki:
U-I-303-13.pdf
138 KB
Prenesite datoteko
U-I-303/13-8
13. 1. 2014
SKLEP
Ustavno sodišče je v postopku za preizkus pobude Ines Ratkovič, Maribor, na seji 13. januarja 2014
sklenilo:
Pobuda za začetek postopka za oceno ustavnosti 274. člena Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 63/13 – uradno prečiščeno besedilo in 100/13) se zavrže.
OBRAZLOŽITEV
1. Pobudnica izpodbija v izreku tega sklepa navedeno določbo. Zatrjuje, da je v neskladju s 14., 22., 23. in 33. členom Ustave. Pojasnjuje, da je na podlagi navedene določbe zoper njo voden pravdni postopek, ki je na prvi stopnji že zaključen. Prilaga tudi sodbo prvostopenjskega sodišča. Navaja, da je zoper to odločitev vložila pritožbo, o kateri pa pritožbeno sodišče še ni odločilo. Pojasnjuje še, da pobudo vlaga pred izčrpanjem pravnih sredstev, ker izpodbijana določba neposredno posega v njene pridobljene pravice oziroma v njen pravni položaj.
2. Pobudo za začetek postopka za oceno ustavnosti lahko da, kdor izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo in 109/12 – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijana zakonska določba ne učinkuje neposredno. To izhaja že iz navedb same pobudnice, ki pojasnjuje, da se na podlagi izpodbijane določbe zoper njo vodi pravdni postopek, ki je bil na prvi stopnji končan, zadeva pa je v pritožbenem postopku, pri čemer prilaga tudi odločitev prvostopenjskega sodišča. V takšnih primerih se lahko pobuda vloži šele po izčrpanju pravnih sredstev zoper posamični akt, izdan na podlagi izpodbijanega predpisa, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je podrobneje obrazloženo v sklep Ustavnega sodišča št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 62).
4. Iz navedenih razlogov pobudnica ne izkazuje pravnega interesa za začetek postopka za oceno ustavnosti izpodbijane zakonske določbe. Zato je Ustavno sodišče njeno pobudo zavrglo.
5. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10 in 56/11) v sestavi: predsednik mag. Miroslav Mozetič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, dr. Ernest Petrič, Jasna Pogačar, dr. Jadranka Sovdat in Jan Zobec. Sklep je sprejelo soglasno.
mag. Miroslav Mozetič
Predsednik